Hajaddalem ingkang Sinuhun Pakubuwana saha Ingkang Sinuhun Sultan Hamengkubuwana angluhuraken Maulid Nabi, kanthi atur pisungsun arupi “ Gunungan Jaler lan Estri.” Menggah Gunungan mekaten kalebet salah satunggaling pepethan amulyakaken saha angluhuraken Maulid Nabi kanthi gegayuhan ingkang inggil. Tiyang menika menawi sampun saget dumugi ing puncaking gunung pamawasipun badhe langkung jembar tebanipun. Sakparipurnanipun ujub, gunungan menika dipunlorod, saperangan kacaos-caosaken minangka berkat (barokah) den saperangan malih dipunwontenaken kangge “Sedhekah Rebutan”. Menggah werdinipun rebutan mekaten saged mralambangi, sinten ta ingkang kesit, prigel, trengginas, cekat-ceket, inggih badhe pikantuk kathah. Dene ingkang lumuh, boten purun setiyar, aras-arasen, boten purun kumlawe bau sukunipun, pikantukipun inggih naming sekedhik, malah-malah sok malahh kapiran, boten pikantuk menapa-menapa.